ועדת הכספים, כנסת 25, פרוטוקול מספר 120, 2023-05-04 00:00

משה גפני: אני מחדש את הישיבה

משה גפני:  אני מקדם בברכה – לפני כן, אני מתנצל על הצרידות שלי

משה גפני:  לא יודע ממה זה קרה

משה גפני:  יחליף אותי ינון תוך כדי הדיון אבל אני קודם כל מקדם בברכה את שר האוצר

משה גפני:  אמרתי לו שדיון כזה לא יכול להיות בלעדיו

משה גפני:  הוא אמר: נכון, אני בא

משה גפני:  לא היו שאלות בכלל

משה גפני:  לכן תדע שיש פה אופוזיציה לחוק הזה ויש קואליציה

משה גפני:  יש ראשי רשויות שדיברו איתי וכתבו לי שהם בעד

משה גפני:  אתה תשמע את ראשי הערים – תשמע שהם נגד

משה גפני:  ולכן אתה צריך להפעיל את כל היכולות שלך כדי לשכנע אותם

משה גפני:  יכול להיות שנצטרך להגיע לפשרות

משה גפני:  אדוני שר האוצר, הבמה לרשותך

בצלאל סמוטריץ': אדוני היושב בראש, צהריים טובים, לך, לכולם, תודה רבה על הדיון ועל הנחישות והשותפות שלך

בצלאל סמוטריץ':  כמובן בריאות איתנה למיתרי הקול

בצלאל סמוטריץ':  ברשותכם אני רוצה לומר כמה דברים כהקדמה לדיון

בצלאל סמוטריץ':  כשעושים מהלכים אמיצים ונכונים וחשובים, באופן טבעי יש להם התנגדות

בצלאל סמוטריץ':  מהלכים פשוטים, איזוטריים, שאין להם השפעה ולא מחוללים שינוי גדול, בדרך כלל נתקלים באדישות והתעלמות

בצלאל סמוטריץ':  אני חושב שאנו עושים פה אחד המהלכים הכי חשובים גם למצוקת הדיור, למשבר הדיור, ליוקר הדיור, ולא פחות מזה לפיתוחה של הפריפריה במדינת ישראל ולא בכדי

בצלאל סמוטריץ':  אני חושב שרוב ראשי הרשויות שנמצאים פה סביב השולחן ומובילים את ההתנגדות לא נמצאים בפריפריה

בצלאל סמוטריץ':  רובם

בצלאל סמוטריץ':  הם לא אשמים בזה

בצלאל סמוטריץ':  זה בסדר

בצלאל סמוטריץ':  יושבים במיקום מצוין של מרכז הארץ, יש להם המון תעשייה ותעסוקה ותשתיות שהושקעו על ידי המדינה משך עשרות שנים מה שהפך את מרכז הארץ לאזור מרכז הארץ, ויש אזורים אחרים שבאופן טבעי נגישים הרבה פחות וממילא יש בהם הרבה פחות ביקושים לעסקים, לתעשייה ולכן הכנסות הארנונה שלהם נמוכות בהרבה

בצלאל סמוטריץ':      אנחנו משך הרבה שנים כמדינה וגם אנו בממשלה הזו והכנסת הזו במסגרת החוק ההסדרים ותודה לכל חברי ושותפיי שעובדים באמת קשה פה בכנסת בכל הוועדות ובפרט בוועדה הזו כדי לאשר את זה - אנו עושים שורת צעדים טכניים, קטנים, אחד ועוד אחד ועוד אחד כדי לשחרר חסמים ולייעל את הליכי התכנון והרישוי, כדי לפשט רגולציה

בצלאל סמוטריץ':  אנו עושים כעת גם צעדים שיאפשרו לקבלנים, להתמודד עם מצוקת האשראי כפונקציה של הריבית הגבוהה, מחלקים אחרת את התשלומים שיש לשלם על רכישת הקרקע

בצלאל סמוטריץ':  אנחנו מעמיקים את הסבסוד של הפיתוח באזורי הפריפריה, מבינים את משבר הדיור, מבינים כעת את ההאטה הכלכלית ואת הצורך להמשיך בקצב התחלות הבנייה של השנתיים כדי שכאשר הריבית תתייצב והביקושים יחזרו, הם ימצאו היצע גדול ולא קטן ואז נהיה שוב בפיק גדול של עליית מחירים

בצלאל סמוטריץ':  אז מטפלים בוועדות המקומיות, בוועדות המחוזיות, בוועדה הארצית, משנים את היחסים בין הגופים הללו, אבל – וזה אבל גדול – המרכיב המרכזי של משבר הדיור הוא היעדר התמריץ החיובי של רשויות בשלטון המקומי לבנות בתים למגורים

בצלאל סמוטריץ':  יש להעריך ראשי ערים שלמרות שהדבר הזה הוא הפסדי כלכלית – בונים וחותמים הסכמי גג, והמדיה מנסה לתת מגוון פתרונות ומענים וגם אנו בתקציב הזה מגדילים את הכיתות בצורה דרמטית, באלפי כיתות, וכאמור מעמיקים את תקציבי הסבסוד ואת ההיקפים של תקציבי מה שנקרא נתיב לדירה כדי לתת פתרונות התחבורה סביב פרויקטים גדולים של בנייה למגורים, ועדיין במצב הבסיס בנייה לעסקים מאוד-מאוד משתלמת לרשויות, ובנייה למגורים היא הפסדית, למרות שהוצאת הרשות על תעשייה ועסקים נמוכה מההוצאות שלהם לדיור, הארנונה הפוכה לחלוטין

בצלאל סמוטריץ':  אגב כולם מדברים על זה, ה-OECD מדבר על זה ביחס למדינת ישראל משך שנים

בצלאל סמוטריץ':  האמת היא שהדבר הנכון היה לשנות את התמהיל – להוזיל את הארנונה לעסקים, להעלות את הארנונה למגורים ולהפך ארנונה למגורים בתקציב השוטף – המדינה יודעת לעזור בעלויות החד פעמיות, בכיתות, במבני ציבור, בחלף היטל השבחה, בתשתיות אבל בשוטף בסוף רשות שצריכה להיות מאוזנת בשוטף, מפסידה על כל יחידת דיור, וכתוצאה מזה ראשי רשויות מאוד-מאוד נזהרים – אני בורר מילותיי בעדינות, יש מי יותר ויש מי פחות, ולבנות למגורים, ומצד שני רצים לבנות עסקים ותעשייה

בצלאל סמוטריץ':  בעניין הזה יש לנו אינפלציה גדולה

בצלאל סמוטריץ':  יש לנו מיליוני מטרים מיותרים של מבני משרדים היום במדינת ישראל, ואין לנו מספיק דירות

בצלאל סמוטריץ':      אמרתי שיכול להיות שדרך המלך הייתה לשנות את התמהיל בארנונה אבל מה לעשות – לא נולדה הכנסת והממשלה, בטח לא בתקופה כזו, והעובדה שזה לא קרה משך עשרות שנים שתייקר את הארנונה למגורים במדינת ישראל

בצלאל סמוטריץ':  לכן אנו מנסים כעת להשיג אותה תוצאה ולאזן נכון יותר באמבטיה הכללית במשק הארנונה, לייצר איזון נכון יותר בין ארנונה לעסקים לארנונה למגורים, ובסופו של דבר להפוך את בניית יחידות הדיור למגורים לכדאית כלכלית, למשהו שמחזיק עצמו לפחות, וברשותכם איני רוצה לדבר על המצב הנוכחי היום, כמה יש בכל רשות או כמה היא מתכננת תעשייה ועסקים וכמה היא מתכננת מגורים כי מראש אנשים מתכננים מעוות כי שוב, ארנונה עסקית כדאית כלכלית, וארנונה למגורים - הפסדית

בצלאל סמוטריץ':  אנו רוצים לשנות את מצב היסוד הזה

בצלאל סמוטריץ':  אנו רוצים שכל הראש של השלטון המקומי, ואין מה לעשות, הוא השחקן המוביל

בצלאל סמוטריץ':  בלעדיו קשה מאוד לתכנן, עם הותמ"ל, עם הכול

בצלאל סמוטריץ':  בלעדיו ודאי אי אפשר לתת היתרים

בצלאל סמוטריץ':  אנו רוצים שהשלטון המקומי יהיה בשנים הבאות מוכוון לווקטור של בנייה למגורים

בצלאל סמוטריץ':  אני רוצה שאתם, ראשי ערים, תשנו את תוכניות העבודה שלכם ואת עקרונות התכנון שלכם ואת התמהיל בין בנייה עסקית לבנייה למגורים

בצלאל סמוטריץ':  לכן אנו לוקחים עכשיו חלק מההכנסות העתידיות – אנחנו לא פוגעים באף רשות ביחס להכנסות הארנונה הקיימות שלה בעסקים

בצלאל סמוטריץ':  אנחנו אומרים: מכאן ואילך כל ארנונה עסקית חדשה, חלק ממנה הולך לקרן – תכף אדבר על מהותה – אנחנו כמדינה, כמשרד אוצר מוסיפים מאצ'ינג פנימה, עוד כסף שלנו

בצלאל סמוטריץ':  הקרן הזו יושבת בשלטון המקומי

בצלאל סמוטריץ':  זו לא הלאמה ואני שומע את כל הסיפורים שמספרים פה

בצלאל סמוטריץ':  אי אפשר יהיה לשנות שום קריטריון בקרן ללא הסכמה של 70% לראשי הרשויות, והקרן הזו תיתן מענק של אלפיים ש"ח לכל יחידת דיור שוטף, רצוף לנצח

בצלאל סמוטריץ':  המשמעות היא עכשיו שכל יחידת דיור, מעבר לארנונה שאתם גובים מהדייר, אתם כרשות מקבלים עוד אלפיים שקל לארנונה, תוספת של אלפיים שקל קבוע כל שנה על כל דירה שתיתנו לגביה היתר בנייה

בצלאל סמוטריץ':      אנחנו, אנשי המקצוע מאמינים שבדבר הזה נמצא אחד המפתחות הכי משמעותיים להגדלת היצע הדיור דרמטית, וכל הפתרונות הקוסמטיים שנעשים פה לאורך השנים – מחיר למשתכן ומחיר מטרה - התערבויות מלאכותיות בשוק שאולי אין להן ברירה ויש להן מקום ונוגעות בקבוצות אוכלוסייה מסוימת, בסופו של דבר מחירי הדיור הן פונקציה של היצע וביקוש כמו כל דבר אחר בשוק, ואנחנו חייבים להגדיל דרמטית את ההיצע כדי לענות על הביקושים השוטפים שלנו וברוך השם, קצב גידול האוכלוסייה בישראל, הן בשל ילדוה גדולה – ברוך השם, כן תרבה – הן בשל עלייה – כן תרבה, הוא מהגדולים המערב, אולי הגדול ביותר

בצלאל סמוטריץ':  אז הביקושים שלנו כל שנה הם גדולים מאוד ובטח כשיש לנו בור אחורה שאנו צריכים לגשר עליו של לא מעט שנות פער

בצלאל סמוטריץ':  זה ייצור עכשיו מוטיבציה מאוד גדולה אצל ראשי הרשויות כאשר הבנייה למגורים תפסיק להיות הפסדית

בצלאל סמוטריץ':      שנית, כן, ואני אומר זאת בגאווה גדולה - אני בעד רשויות חזקות ולא חושב שהמדיה צריכה להעניש רשויות חזקות, אבל אמרתי קודם – יש רשויות שגם אם תשים עציץ בראשן, מה לעשות, יושבות בפריים לוקיישן של תל אביב או רמת גן או מודיעין ויש להם משאבי הטבע, את המיקום האסטרטגי וכפי שאמרתי עשרות שנים של השקעה בתשתיות ועכשיו 150 מיליארד שקל במטרו ומאות מיליונים ברכבות קלות ובתחבורה ציבורית והן פשוט קרובות לריכוזי אוכלוסייה ולמרכזי עסקים במדינת ישראל, ויש רשויות שאין להן נתוני הפתיחה האלה

בצלאל סמוטריץ':  יש בהן מנהיגות יוצאת מן הכלל, אבל מה לעשות, אופקים, שדרות, נתיבות, דימונה, ירוחם, קריית שמונה, בית שאן, טבריה, הקריות - לא נמצאות במרכז הארץ ויש בזה סוג של צדק חלוקתי

בצלאל סמוטריץ':  נכון, באופן טבעי

אחמד טיבי: לפחות ישוב ערבי אחד

בצלאל סמוטריץ': הרשויות החזקות, העשירות, שבאופן טבעי יש להם ביקוש גדול לעסקים ולכן גם יש להם פיתוח עסקי גדול וארנונה עסקית גדולה - הם יעבירו עכשיו כאמור לרשויות יותר – שוב, לא חלשות כי הן חלשות, לא כי האוכלוסייה שלהן חלשה או המנהיגות שלהם חלשה; חלשות כי הם באזורים אחרים במדינת ישראל

בצלאל סמוטריץ':  וגם על זה אנחנו עובדים – אתם יודעים - משקיעים הון עתק בפריסת שתית, בחיבור הפריפריה למרכז

בצלאל סמוטריץ':  הולכים לבזר עכשיו עם שר הכלכלה את אולמות התעשייה ולהשקיע יותר בפריפריה

בצלאל סמוטריץ':  המהלך הזה נכון כלכלית, הוא נכון מאוד לשוק הדיור, וכפי שאמרתי, אני חושב שגם בנתוני הבסיס זה מאוד מאוזן, אבל כן, נתוני הבסיס ישתנו

בצלאל סמוטריץ':  הרשויות במדינת ישראל ישקיעו יותר בדיור ויבנו יותר ומי שיבנה במרכז הארץ – עדיין זה אזורי הביקוש - אני יכול לאהוב את זה או לא לאהוב את זה – ירוויחו אולי קצת פחות בארנונה עסקית וירוויחו יותר בארנונה למגורים

בצלאל סמוטריץ':  שוב, יש פה חוק שימור הכסף ולא רק זה – אנו כמדינה מתקציב המדינה מוסיפים כסף לקרן הזו

בצלאל סמוטריץ':  שום שקל מהקרן הזו לא הולך לאף מטרה אחרת

בצלאל סמוטריץ':  יש בזה פוטנציאל לחולל שינוי דרמטי בשוק הדיור

בצלאל סמוטריץ':  ושוב, אני יודע שאתם לא אוהבים אותו ולא אוהבים שמזיזים לכם את הגבינה ויודע שאתם משך שנים בנויים לפי השיטה הנוכחית ומייצרים תמהיל מסוים של עסקים ודיור

בצלאל סמוטריץ':  זה ישתנה

בצלאל סמוטריץ':      אני אומר לחבריי בקואליציה – קואליציה שלקחה על עצמה ומרימה את הדגל של הדאגה לפריפריה – לבית שאן, לטבריה, לקריית שמונה, לקריות, לאופקים, לשדרות, לנתיבות, לירוחם, לדימונה – את הערים האלה – לא רוצה לומר מצילים

בצלאל סמוטריץ':  זו מילה קשה

בצלאל סמוטריץ':  אנו מעלים על דרך המלך עכשיו יחד עם ההשקעה התשתיתית והתחבורתית והאדירה שאנו שמים ותהיה רכבת לקרית שמונה וכביש 6 ימשיך לשלומי ולדימונה

בצלאל סמוטריץ':  אבל בסופו של דבר אם לא נדע – ועושים, 3

בצלאל סמוטריץ': 2 מיליארד שקל מענקי איזון, ותיקון עיוותים וצמצום פערים אבל אם אנו רוצים שהרשויות הללו יפסיקו להיות תלויות על שולחן המדינה כל הזמן ולהיות מסוגלות לעמוד בעצמן, ולבנות עשרות אלפי יחידות דיור שאנחנו כמדינה נעזור מדיי וואן בכיתות, בתשתיות, בפיתוח, בסבסוד, במבני ציבור - אבל אנו בעיקר נאפשר להם לקיים תקציב שוטף, מאוזן

בצלאל סמוטריץ':  אז כן, יש מחיר כי יש ראשי רשויות חזקים מאוד – תל אביב, רמת גן, מודיעין, ראשון לציון, הרצליה, באופן טבעי, שמשך שנים- - -     

שרן השכל: מה זה באופן טבעי? הן דאגו לעצמם- - -     

בצלאל סמוטריץ': אמרתי קודם - אני לא מחלק ציונים לראשי רשויות

בצלאל סמוטריץ':  יש ראשי רשויות מצוינים במרכז- - -     

שרן השכל: אבל אתה מעודד- - - ככל שהן תלויות במענקי איזון

שרן השכל:  ככל שהם תלויים במענקים שלך מהאוצר, נהדר, תדאג להם

שרן השכל:  למה לדאוג לעצמאות הכלכלית שלהם?     

בצלאל סמוטריץ': זה פופוליזם זול

מיכל שיר סגמן: לא נכון

עאידה תומא סלימאן: - - -     

אליהו (אלי) רביבו: חברים, אתם מפרקים את הדיון

אליהו (אלי) רביבו:  שר האוצר נמצא כרגע ברשות דיבור

מיכל שיר סגמן: זה לגרום להם להיות ראש קטן

ולדימיר בליאק: יש יושב-ראש חדש לוועדה?     

אליהו (אלי) רביבו: האדם צרוד

בצלאל סמוטריץ': אני איש ימין כלכלי ולהאשים אותי במין סוציאליזם קיצוני כפי שחברת הכנסת השכל מנסה לעשות זה קצת מגוחך

בצלאל סמוטריץ':  יש ראשי רשויות טובים מאוד במרכז

בצלאל סמוטריץ':  יש ראשי רשויות מצוינים בפריפריה ומה לעשות, יש להם נתוני פתיחה אחרים

בצלאל סמוטריץ':  הם לא יושבים בפריים לוקיישן, אין להם חוף ים ונמלים, אין להם למרכזי התעסוקה ולריכוזי אוכלוסייה, אין להם תשתיות מה להשקיע משך עשרות שנים

בצלאל סמוטריץ':  הרי המדינה משך עשרות שנים השקיעה פי אלף באזורי המרכז בתשתיות, הפיתוח מאשר בפריפריה אז גם ראש – אני אומר לכם, יש בדימונה ראש רשות יוצא מן הכלל ויש בנתיבות ראש רשות יוצא מן הכלל ויש בבית שאן ובטבריה ובקריית שמונה 

בצלאל סמוטריץ':  תפסיקו לחשוב שהשכל כולו נמצא אצל אשכנזים במרכז

מיכל שיר סגמן: אף אחד לא אמר את זה

מיכל שיר סגמן:  זה לא נכון

שרן השכל: על מה אתה מדבר? זה מה שאנחנו חושבים? למה מה אתה? מאיפה אתה מביא את הרעל הזה?     

מיכל שיר סגמן: אנחנו חושבים שהפתרון שאתה מציע לא נכון

בצלאל סמוטריץ': ושוב אני אומר לחבריי בקואליציה, תסתכלו בעיניים- - -     

שרן השכל: כל כך לא מתאים לך לדבר ברוע הזה, ברעל הזה

מיכל שיר סגמן: זה פתרון שיוריד את כל מדינת ישראל על הברכיים

מיכל שיר סגמן:  זה מה שיקרה בסוף

בצלאל סמוטריץ': ושוב אני אומר לחבריי בקואליציה, תסתכלו בעיניים של תושבים בפריפריה במדינת ישראל, בשדרות ובנתינות ובאופקים ובדימונה ובירוחם ובבית שאן ובקריית שמונה ובקריות ובטבריה ובחצור ובאור עקיבא

בצלאל סמוטריץ':  תסתכלו להם בעיניים

קריאה: אם העיר לא ניזוקה בעשרות מיליונים, אבל זה שובר את התיאוריה

משה גפני: אבל אני לא מסכים

משה גפני:  משפט אחרון

בצלאל סמוטריץ': אני אומר שלוש אמירות

בצלאל סמוטריץ':  אחת אמרתי קודם ואוסיף עליה שתיים

בצלאל סמוטריץ':  ראשית, איני מוכן לחשב מונחי רווח והפסד פר רשות במצב הבסיס הנוכחי כי להערכתי מצב זה אינו נכון

בצלאל סמוטריץ':  זה ישתנה וזו מטרת השינוי הזה

בצלאל סמוטריץ':      שנית, כן, כשבונים נוסחה, וכלל ברמה הארצית, יש לו חריגים

בצלאל סמוטריץ':  מי מאתנו לא חווה את זה פה? יותר  זה – כמה פונים אליי חבריי לקואליציה לטפל בעיוותים שנוצרו כתוצאה מהחוק של הטבות המס? פה גם אני משבח את יושב-ראש הוועדה שהרים תפוח אדמה לוהט אחרי אין ספור בג"צים שלאף אחד לא היה אומץ לגעת בו, מהסיבה הזו, כי כל נוסחה וכל קריטריון וכל תוכנית - הטבות המס

בצלאל סמוטריץ':  אז יש מישהו שהוא חריג, שנפגע, שיש לפתור את הבעיה ואנו יודעים לפתור את הבעיה

בצלאל סמוטריץ':  ואתם יודעים את זה, ראשי הרשויות

בצלאל סמוטריץ':  יש החלטה עכשיו של טיפול ממוקד שאנו עובדים עליה באשקלון כי מבינים את האתגרים של אשקלון ויודעים שצריך לעזור לה

בצלאל סמוטריץ':  והבאנו החלטה לעוטף עזה ומביאים לגבול הצפון ויודעים לטפל גם בלוד, אדוני ראש העיר, אתה יודע שאנו בשיח גם להביא ללוד החלטה של טיפול ממוקד ונעזור ללוד לפתח את אזורי התעסוקה והתעשייה שלה והיא תקבל עדיפות במענקים

בצלאל סמוטריץ':  אתה יודע את זה

בצלאל סמוטריץ':  ברמת הכלל, ברמת הנוסחה הארצית, אין לי ספק שזה מתקן עיוותים ועושה צדק חלוקתי אמיתי ומתקן עיוותים אובייקטיביים של המיקום בארץ

בצלאל סמוטריץ':  נתוני פתיחה

בצלאל סמוטריץ':  אין לי ספק שכאמור זה מנוע שיחולל שינוי דרמטי בשוק הדיור יותר מכל הצעדים שנעשו בממשלות האחרות וגם אנו עושים

בצלאל סמוטריץ':  לכן אני מתעקש על הרפורמה הזאת, ואני אומר - בתיאום עם ראש הממשלה ויושבי ראש מפלגות הקואליציה ביום שני בבוקר השבוע - זה מתקדם עד הסוף

בצלאל סמוטריץ':      נקודה שלישית, יש לי כבוד גדול לכנסת, יש לי כבוד גדול ליושב-ראש הוועדה הזאת, ודאי לחברי הקואליציה בוועדה הזו, גם לאופוזיציה, אבל המחויבות הראשונה שלי פה היא לחברי קואליציה שכאמור כותנים כתף, עובדים קשה, עוזרים לנו להעביר את הרפורמות החשובות האלה שיעיפו את הכלכלה

בצלאל סמוטריץ':  והוועדה תדון ויש פה אנשי המקצוע של משרד האוצר ואם יש דיוקים שיש לעשות בנוסחאות כדי שהתוצאה תהיה עוד יותר טובה – אני לא קורה לזה פשרות

בצלאל סמוטריץ':  כשמביאים מהלך נכון, אני לא עושה פשרות על גבם של אזרחי ישראל ולא עושה פשרות על גבם של תושבי הפריפריה

בצלאל סמוטריץ':  אם יש מה לדייק בנוסחה - השכל לא קורה אצלנו

בצלאל סמוטריץ':  אם יהיו פה הערות חכמות, ודיברנו על זה, אדוני יושב-ראש הקואליציה ורכז הקואליציה בוועדה - אם יש דברים שצריך לתקן בנוסחאות ולוודא שהתוצאה תהיה עוד יותר טובה ממה שחשבנו – מצוין

בצלאל סמוטריץ':  זה תפקיד הכנסת

בצלאל סמוטריץ':  אתם לא חותמת גומי אבל המהלך נכון לשוק הדיור, נכון לקידום הפריפריה במדינת ישראל

בצלאל סמוטריץ':      עוד מילה

בצלאל סמוטריץ':  יש המון ראשי ערים שמדברים איתי – כן, לא נוח להם לשבור שורות בשלטון המקומי

בצלאל סמוטריץ':  מובן על ידי פורום ה-15, מובן על ידי הערים החזקות

בצלאל סמוטריץ':  ככה זה

בצלאל סמוטריץ':  פוליטיקה

בצלאל סמוטריץ':  ומתחננים: אדוני שר האוצר, תעביר את זה

בצלאל סמוטריץ':  אנחנו רוצים לבנות

בצלאל סמוטריץ':  רוצים להוציא מכרזים

בצלאל סמוטריץ':  יש לנו ותמ"לים

בצלאל סמוטריץ':  רוצים לבנות 7,000 ו-8,000 ו-10,000 ו-16,000 יחידות דיור אבל לא יכולים להיות חסרי אחריות

בצלאל סמוטריץ':  אנו לא יכולים להכניס את התקציב השוטף שלנו לגירעון

בצלאל סמוטריץ':  אסור לנו

בצלאל סמוטריץ':  משרד הפנים אוסר עלינו

בצלאל סמוטריץ':  כמות הפניות והטלפונים – יש גם על זה מה לדבר אם יש הפחדה וסתימת פיות בשלטון המקומי

בצלאל סמוטריץ':  אומרים לי: תעביר, זה טוב

בצלאל סמוטריץ':  זה לא טוב לרמת גן

בצלאל סמוטריץ':  בסדר

בצלאל סמוטריץ':  לא מטריד אותי רמת גן

יצחק פינדרוס: גם אני קיבלתי מכתבים מהם

אליהו (אלי) רביבו: אין פה שום הפחדות

בצלאל סמוטריץ': צועקים פה דמוקרטיה, ואז יש פה פחד

בצלאל סמוטריץ':  כן

בצלאל סמוטריץ':  שוב, זה מהלך טוב והוא יעבור

מוטי ששון: 	אתה שר של כולם

מוטי ששון:  לא של- - - דבר בצורה ממלכתית

בצלאל סמוטריץ': 	אני שר של כולם ולכן אני עושה את המהלך הנכון

בצלאל סמוטריץ':  זה מהלך של כולם

בצלאל סמוטריץ':  ידידי היקר, אל תטיף לי מוסר

בצלאל סמוטריץ':  אני שר אוצר של כולם אני אלחם

אליהו (אלי) רביבו: בואו נקיים דיון

בצלאל סמוטריץ': לכן אני מסרב להיכנע או לפופוליזם או לשחקנים חזקים במעגלים פוליטיים מסוימים ולעשות את מה שנכון וטוב לאזרחי מדינת ישראל, ולהיאבק ביוקר הדיור ולפתור את משבר הדיור, ולבנות עוד מיליון דירות במדינת ישראל בשנים הקרובות - זה האתגר הגדול שלנו, בדגש על הפריפריה

בצלאל סמוטריץ':  אני לא מתבייש בזה

בצלאל סמוטריץ':  זה לטובת כל אזרחי מדינת ישראל

בצלאל סמוטריץ':  לפתח את הפריפריה זה לטובת כל אזרחי מדינת ישראל

מיכל שיר סגמן: אתה צודק

מיכל שיר סגמן:  אבל זאת לא דרך

משה גפני: תודה רבה

משה גפני:  אדוני השר, ישבת אצלי בחדר

משה גפני:  היה שם ינון ואליהו רביבו ודיברת על העניין הזה ואמרת את זה גם פה – חוק שמגיע לפה לוועדה לא יוצא אותו דבר

משה גפני:  שמעתי ראשי ערים גם קודם

משה גפני:  אני סבור שיש לנסות להגיע להסכמה בעיקרון כי באים ראשי רשויות ואומרים: ממשלות ישראל בעבר עשו כל מיני תוכניות כאלה שבסופו של דבר אנחנו ראשי הרשויות נפגענו

משה גפני:  יש הנושאים של הקליטה

משה גפני:  יש נושאים רבים

חמד עמאר: קרן הניקיון

חיים גבתי: קרן הניקיון

חיים גבתי:  עושקים את הקרן, את כספי הציבור ואף אחד לא יודע מה יקרה איתה

חיים גבתי:  לוקחים הלוואות מהקרן בלי ריביות והן יושבות

חיים גבתי:  יש הרבה דברים

משה גפני: היות שאני לא מכיר את זה, לא יודע מה זה קרן העושר

חיים גבתי: אני יושב ורואה מה קורה בה כל הזמן

חיים גבתי:  עצוב מאוד

בצלאל סמוטריץ': אין שום דמיון בין קרן הניקיון לקרן הזו

ולדימיר בליאק: אבל זה בדיוק אותו מודל, אדוני השר

בצלאל סמוטריץ': לא אותו מודל

בצלאל סמוטריץ':  הפוך

גבי גאון: צריך לא להתייחס באופן כללי אלא באופן פרטני בלי לקבל את התמונה הכוללת

משה גפני: היה הנושא של קרן ניקיון

חוה אתי עטייה: גם קרן התחדשות עירונית שעד היום צברו כסף ולא מעבירים

משה גפני: היו הרבה דברים

משה גפני:  היו דברים טובים והיו פחות טובים

בצלאל סמוטריץ': ביבס, אם הוא לא ישבית את השלטון המקומי נגד הממשלה זה כבר הישג

בצלאל סמוטריץ':  צריכים להגיד על זה תודה

בצלאל סמוטריץ':  בסדר

ולדימיר בליאק: אתה מתנכל פוליטית לשלטון המקומי? אני לא מבין

ולדימיר בליאק:  אתה הרי שר של כולנו

משה גפני: ולדימיר, בבקשה, תירגעו

משה גפני:  אין לי יכולת להתמודד כי אני צרוד

משה גפני:  ככה הקב"ה עשה לי

משה גפני:  השאלה, אם אתה רוצה – אם כן, נדבר עם ראשי הרשויות לעשות איזה צוות קטן, לעשות את השינויים הנדרשים, צוות שלך, של הוועדה ושל השלטון המקומי

משה גפני:  אם אתה רוצה נקבע מי האנשים שיישבו, יגיעו להסכמות

חמד עמאר: גם האופוזיציה תהיה בוועדה

בצלאל סמוטריץ': אדוני היושב-ראש, תמיד הייתי ואשאר חסיד גדול של שיח ושל דיאלוג ושל ניסיון להגיע להסכמות

בצלאל סמוטריץ':  כן אני אומר - ולצערי עמדת השלטון המקומי עד היום הייתה, שהם לא מוכנים לדבר

בצלאל סמוטריץ':  מבחינתם את הרפורמה הזו יש להוריד, נקודה

חמד עמאר: לא

חמד עמאר:  בוא נוציא את זה מחוק ההסדרים

חיים גבתי: בישיבה הראשונה אמרנו ליושב-ראש הוועדה שאנו מסכימים

חיים גבתי:  שמענו בקשב רב את השר

משה גפני: אני מבקש ממך לא להתפרץ

משה גפני:  מה היית עושה בעיריית מודיעין אם היו מתפרצים באמצע ישיבה?     

בצלאל סמוטריץ': אם יוצאים מנקודת הנחה- - -     

אליהו (אלי) רביבו: אדוני יושב-ראש השלטון, אומר שר האוצר שבמשך תקופה ארוכה וממושכת הם מבקשים אתכם לשיח ואפילו לשוחח לא הסכמתם

אליהו (אלי) רביבו:  אני מבקש להגיע לחקר האמת

חיים גבתי: הוא שאל אותי שאלה – אז מעולם לא התקיים דיון

חיים גבתי:  הדיון היחיד שהתקיים היה אצל השר שאמר בצורה ברורה: אם זה קו אדום, מבחינתכם, אני זז הצדה רק אל תבואו אליי בדברים אחרים

חיים גבתי:  אמרת או לא אמרת?     

משה גפני: אל תענה

משה גפני:  חיים, הגעת ממודיעין

משה גפני:  רק בדרך שכחת משהו - שבוועדת הכספים יש יושב-ראש זמני

חיים גבתי: צודק

בצלאל סמוטריץ': שוב, אדוני היושב-ראש, אי לא מוכן לנהל משא ומתן כמו בבית הנשיא שבו עומדת אופוזיציה לצורך העניין, והיא שחקנית וטו, והקואליציה מתחננת, יורדת על הברכיים, מעלה רעיון, האופוזיציה אומרת לא וחוזר חלילה

בצלאל סמוטריץ':  זה לא יקרה

בצלאל סמוטריץ':  הרפורמה הזו תעבור בגיבוי מלא של ראש הממשלה, של השר המקשר דודי אמסלם, של יושב-ראש הקואליציה, של כל ראשי מפלגות הקואליציה בדיון שהתקיים השבוע

בצלאל סמוטריץ':  הרפורמה הזו נכונה, טובה ותעבור, נקודה

בצלאל סמוטריץ':  אם רוצים לשבת בצורה מעמיקה ולראות האם אפשר לשפר, לדייק, לשנות דברים בנוסחה, לתקן דברים שצריכים תיקון – אנחנו לא מושלמים

בצלאל סמוטריץ':  בזה תמיד היינו חסידים גדולים

בצלאל סמוטריץ':  בשמחה גדולה

בצלאל סמוטריץ':  הבהרתי גם ליושב-ראש הוועדה פה וליושב-ראש הקואליציה

בצלאל סמוטריץ':  אפשר לנסות לדייק את הנוסחה

משה גפני: תודה

משה גפני:  יושב-ראש השלטון המרכז המקומי חיים ביבס, בבקשה דבר על הנושא הזה, בבקשה

חיים גבתי: אדוני היושב-ראש, השר, חברי הכנסת שנמצאים פה, אנחנו מקיימים דיון על הקרן להלאמת כספי ארנונה ופגיעה בשירות לתושבים

חיים גבתי:  אנו מדברים על קרן שהיא – מדבר השר- - -     

צבי ידידיה סוכות: אדוני היושב-ראש, לפני חודש השבת את המדינה- - -     

שרן השכל: אז אתה רוצה להתנקם בו פוליטית, צבי? תגיד את זה

שרן השכל:  אז הוא השבית

ולדימיר בליאק: הכול בסדר

קריאה: רון חולדאי שלח אתכם לכאן

קריאה:  זה בסדר

קריאות: - - -     

שרן השכל: יצא המרצע

שרן השכל:  אז יש לכם אינטרס פוליטי ברפורמה הזאת, הא?     

ולדימיר בליאק: הציבור שלח אותנו

שרן השכל: אתם מתנקמים ברשויות שהביעו תמיכה? זו המטרה שלכם? אתם קונסים את האזרחים מהתשתיות שלהם

שרן השכל:  בושה

שרן השכל:  מה זה, נקמה פוליטית? תתביישו

קריאות: - - -     

צבי ידידיה סוכות: פעם ראשונה בתולדות המדינה שבתם כדי להכריח אותנו- - -     

משה גפני: חבר הכנסת סוכות, אני מבקש

קריאות: - - -     

שרן השכל: טוב שחבר הכנסת סוכות שם על השולחן את מה שזה

שרן השכל:  נקמה פוליטית

שרן השכל:  הזוי

חמד עמאר: אנחנו נמצאים כל דיון כאן

שרן השכל: זה נקמה פוליטית

שרן השכל:  זה ביזיון וזה בושה

קריאות: - - -     

צבי ידידיה סוכות: - - -     

חיים גבתי: ראש עיריית ראש העין, הכול תוכנן והכול בסדר

משה גפני: חבר הכנסת סוכות, חיים ביבס ברשות דיבור

משה גפני:  לא להפריע

משה גפני:  בבקשה

חיים גבתי: כמו שאמרתי, הקרן להלאמת כספי התושבים ופגיעה באיכות השירות בהם – קרן הארנונה נולדה במסווה של פתרון דיור

חיים גבתי:  אין פה פתרון דיור באמת, כי אמר השר, ולא במקרה – עיקר הדיור במדינת ישראל הוא באזורי הביקוש בין גדרה לחדרה

חיים גבתי:  זה גם יהיה בעתיד כי המלאי הגדול ביותר

חיים גבתי:  גם אנשים מתרכזים שם כמו בכל מקום נורמלי, במדינה מערבית מסודרת

חיים גבתי:  בכלכלה מסודרת כך זה

חיים גבתי:  המדינה בורחת מהטיפול במשבר הדיור

חיים גבתי:  יש לזכור שהשר במקרה לא אמר את זה

חיים גבתי:  לא בתקופתו אגב

חיים גבתי:  אגב הרפורמה לא בתקופתו כי עם השר הקודם כבר דנו וקיימנו דיון והגענו להחלטה לגבי הדיור, לגבי מתווה אחר לגמרי

חיים גבתי:  אגב השר בא לשלטון המקומי, אדוני היושב-ראש, כל הצוות, ישבנו וקבענו מה האלטרנטיבה

חיים גבתי:  אומרים לא ישבנו? חבר הכנסת רביבו, ישבנו שנים על זה, כולל המודל להורדת ארנונה עסקית לינארית על עשר שנים כשדיבר על זה השר והעלאת הארנונה למגורים

חיים גבתי:  גם על זה דיברנו

חיים גבתי:  גם קבענו את הדברים

חיים גבתי:  אלא מה – בסוף כמו כל דבר יש פה אינטרס אחר, נסתר

חיים גבתי:      מדינת ישראל במשבר הדיור הרוויחה על הגב של היושבים פה, על הגב שלנו, אנחנו, אדוני השר, אלמד אותך משהו - אני בסוף 2008 נכנסתי למודיעין

חיים גבתי:  לא היה מטר מרובע אחד של פארק טכנולוגי, תעשייה ולא שום דבר

חיים גבתי:  אז היה השר התעשייה פואד בן אליעזר, הגיע עם כל הצוות של האוצר, עמד, אמר לי: אתה לא אזור פריפריה, לא עדיפות לאומית, לא כלום

חיים גבתי:  אל תאמין לאף אחד מהם

חיים גבתי:  תדפוק דלת-דלת וזה מה שעשיתי

חיים גבתי:  גם 100,000 שקל שהאוצר התחייב, אמר: תלכו, אתן לכם 100,000 שקל לשיווק - גם את זה עד היום אנו חופרים באדמה כדי לחפש

חיים גבתי:       אלמד אותך משהו גם על תל אביב

חיים גבתי:  תל אביב היתה ב-2

חיים גבתי: 5 מיליארד שקל גירעון

חיים גבתי:  לספר שאם היה יושב שם איזה עיפרון והיה מנהל את זה, תל אביב לא הייתה מצליחה אלמלא ניהול נכון

חיים גבתי:  מה לעשות, יש לכם בעיה עם תל אביב – תלאימו אותם

חיים גבתי:  באוצר אתם חולמים על זה שנים אבל אין לכם אומץ לעשות את זה

חיים גבתי:  בשנתיים האחרונות 99 מיליארד, כי אני תמיד אומר – אדוני היושב-ראש, 59, אבל מסתבר שקיבלנו את זה הנתונים מהממ"מ

חיים גבתי:  21' זה 31 מיליארד

חיים גבתי:  לא 21 מיליארד

חיים גבתי:  כלומר 69 מיליארד, עוד 20 מיליארד על מיסוי

חיים גבתי:  כמעט 90 מיליארד שקל

חיים גבתי:  כמה הם השקיעו באוצר חזרה, בפריפריה, בבית שאן ואני נולדתי בה – מכיר אותה קצת יותר טוב ממה שהשר מדבר עליה ומקריית שמונה וטבריה – שהיא נפגעת

חיים גבתי:  כמה השקיעו? 0 שקל בזוגות צעירים

חיים גבתי:  מי שנמצא פה זה אנשים שמקדמים את מדינת ישראל

חיים גבתי:  בקורונה הצלנו את המדינה כי בסופו של דבר מהר מאוד הבינו שיש ראש ויש רגליים אך אין גוף מחבר

חיים גבתי:  הגוף המחבר זה השלטון המקומי

חיים גבתי:  אם אנחנו נחליט שבסופו של דבר הולכים, כשנוגעים בליבת הדברים של השלטון המקומי, רוצים ללכת למלחמה בסוף לא רק שלא יהיה אלא מה שהאוצר חושב שתהיה לו הכנסה גם את זה לא יהיה לו כי נלך למלחמת עולם

חיים גבתי:  מכיר את הפריפריה יותר מכל אחד אחר – גם נולדתי בה, גם מכיר אותה

חיים גבתי:  בלעדי האנשים שנמצאים פה מעולם לא היו מקבלים כלום

חיים גבתי:      אלמד אותך עוד נתון, אדוני השר

חיים גבתי:  בשנת 2008- - -     

צבי ידידיה סוכות: בלעדי האנשים שנמצאים פה מעולם לא היו מקבלים כלום? זה משפטי כל כך מתנשא

צבי ידידיה סוכות:  המדינה של סבתא שלך

שרן השכל: הוא מתנשא? השר שלך לפני שנייה אמר שלא כל החוכמה אצל אשכנזים פריבילגיים מהמרכז והוא מתנשא? אדם מבית שאן שבנה את עצמו

שרן השכל:  צבי, איך אתה לא מתבייש?     

צבי ידידיה סוכות: חלאס עם ההתנשאות הזאת

צבי ידידיה סוכות:  בלעדי האנשים שנמצאים פה מעולם לא היו מקבלים כלום

חיים גבתי: אדוני השר, אלמד אותך משהו – אדוני היושב-ראש, עד 2008 כשאנחנו באנו- - -     

משה גפני: כבר דיברת שבוע שעבר, בבקשה לסיים

חיים גבתי: אני רוצה שהשר ישמע, כי הוא לא היה פעם קודמת

חיים גבתי:  עד סוף 2008 האוצר ניצל את העובדה שהשלטון המקומי היה חלש, הוריד – היה 4 מיליארד שקל מענקי איזון

חיים גבתי:  הורידו אותם למיליארד ו-900, במאבקים של כל מי שנמצא פה

חיים גבתי:  אגב, ב-67 רשויות נמצאים 60% מתושבי מדינת ישראל

חיים גבתי:  לא מקבלים שקל מענק מהמדינה

חיים גבתי:  הם כל הזמן שובתים כדי שהחברים שלהם פה שנמצאים פה בפריפריה יקבלו מענקי איזון

חיים גבתי:  אנו עושים זאת באהבה גדולה

חיים גבתי:  זה מה שמחבר את השלטון המקומי

חיים גבתי:  אין אף אחד פה בשלטון המקומי, אף אחד לא עובד שלי

חיים גבתי:  כולם בקולגיאליות

חיים גבתי:      קודם כל, יש עידוד תעשייה, פיתוח תעשייה ומסחר בפריפריה

חיים גבתי:  זה בדיוק הפוך

חיים גבתי:  מעודדים אותם לא, כי בסופו של דבר באוצר של מדינת ישראל לקחו מודל שעובד במקום אחד, מניאפוליס, וגם שם לא מצליח

חיים גבתי:  מעבר לזה, בנק ישראל מוציא הודעה כתובה על קרן הארנונה, על ההתנגדות שלו, על זה שזה יפגע בפיתוח התעשייה והתעסוקה והעוגנים הכלכליים האמיתיים

חיים גבתי:  קח את הניסיונות

חיים גבתי:  קרן הניקיון - 3 מיליארד ו-800

חיים גבתי:  לפני 12 שנה הקימו את הקרן ואמרו: הקרן נועדה למתקני קצה כדי להקטין את ההטמנה ולהביא לכך שתהיה התייעלות

חיים גבתי:  אנו נמצאים 25 שנה לאחור לפי ה-OECD בתחום איכות הסביבה כי 0 שקל הושקע במתקני קצה

חיים גבתי:  הקרן הפכה לקרן קומבינה

חיים גבתי:  כנ"ל בקרן העולים שאתה היית שותף וניסית להגן על הרשויות - עשו את זה קרן צדק החלוקתי – לקחו את הכסף, פגעו ברשויות, 70 מיליון שקל במקומות כמו דימונה, באר שבע, שחתכו אותם, שמספרים על הפריפריה שמנסים לדאוג לה

חיים גבתי:      כשאני לוקח את כל הדברים, ומסתכל ובודק את הנתונים, אחרי אותו עידוד – הקרן אגב מורכבת רק מאנשי הממשלה

חיים גבתי:  אומרים: הקרן היא שלכם

בצלאל סמוטריץ': אתה אומר לא אמת

בצלאל סמוטריץ':  יש שלושה אנשי ציבור – שלושה שאתם בוחרים, השלטון המקומי, אחד איש ציבור, ויושב-ראש השלטון המקומי ואי אפשר לקבל אף החלטה בקרן- - -     

חיים גבתי: אתה לא אומר את האמת

בצלאל סמוטריץ': לא

חיים גבתי: שלושה נציגי השלטון המקומי האוצר ממנה

חיים גבתי:      	משפט אחרון

חיים גבתי:  כיוון שאחרי דוח המדינה שיצא רק השבוע והונח על השולחן בצורה ברורה על משבר הדיור ברור לחלוטין שמי שנמצא פה, הפתרון – לא הבעיה

חיים גבתי:  לכן, אדוני היושב-ראש, אני אומר בצורה ברורה

חיים גבתי:  גם השר אמר את זה בזמנו למרות שאני מבין שעכשיו הוא אומר שהוא חוזר בו

חיים גבתי:  היה דיון מלא

חיים גבתי:  השתתפו עוד אנשים נוספים אגב

חיים גבתי:  בו הסברנו – אמר עם קו אדום

חיים גבתי:  מבחינתי זה הליבה של השלטון המקומי

חיים גבתי:  על זה לא רק ניאבק אלא נלך למלחמת כולם שבסופו של דבר כולם יפסידו אבל הראשונים שיפסידו- -      

צבי ידידיה סוכות: מה זה האיומים האלה?     (מחיאות כפיים)     

משה גפני: מה זה? יש פה סדר בוועדה

בצלאל סמוטריץ': ברשותך, היושב-ראש, אני רוצה כמה משפטים כלליים

בצלאל סמוטריץ':  אחר כך יש פה נציגי אגף התקציבים במשרד האוצר

צבי ידידיה סוכות: מה זה פה? סגנון של מאפיה

חיים גבתי: הוא מדבר על דמוקרטיה ולא נותן לאף אחד לדבר

מיכל שיר סגמן: כי הוא לא מבין כלום בדמוקרטיה

אחמד טיבי: צבי סוכות מדבר על מאפיה? תשרוף לו המסגד ליד מודיעין

משה גפני: חיים, אתה מנהיג בשלטון המקומי

משה גפני:  אתה לא יכול להנהיג את כל הסדרים ולהתפרץ באמצע

משה גפני:  אני מכיר אותך, אתה יודע לשתוק

אחמד טיבי: אבל סביר גפני, לתת לראשי ערים שידברו שניים-שלושה משפטים

אחמד טיבי:  ראש עיריית נתניה למה שלא תדבר?     

משה גפני: בטח שהיא תדבר

אחמד טיבי: אז שהשר יקשיב לה כשהיא תדבר

בצלאל סמוטריץ': אני רק רוצה כמה משפטים

בצלאל סמוטריץ':  קודם כל, אנו מאוד רוצים לבזר את הרכב האוכלוסייה

בצלאל סמוטריץ':  אמרתי זאת גם קודם

בצלאל סמוטריץ':  זה נכון

בצלאל סמוטריץ':  במצב הבסיס, כפי שאני מגדיר אותו, עיקר המסה של הבנייה כאמור היא באזורי המרכז, ולכן ראשי הרשויות במרכז גם אולי יפסידו ביד אחת וירוויחו ביד השנייה כי גם הם הרי מקבלים אותו מענק לדיור מהקרן – אולי יפסידו קצת, איזה שוליים של הפער ממה שהיו מרוויחים מהאחוזים שאנו לוקחים מהרווח העתידי בתעשייה אבל יקבלו זאת בדיור

בצלאל סמוטריץ':  אבל אמרתי – אנו רוצים לשנות את מצב הבסיס הזה ורוצים להעביר את מרכז הכובד של הבנייה ושל האוכלוסייה לאזורי פריפריה

בצלאל סמוטריץ':  זה המהלך של השנים הבאות

בצלאל סמוטריץ':      שתיים, אכן, המדינה הרוויחה במירכאות הרבה כסף מעליית מחירי הדיור, ואנו עובדים קשה כדי להוזיל את זה

בצלאל סמוטריץ':  אבל מספיק עם פופוליזם, מי זה המדינה

בצלאל סמוטריץ':  הכסף של סבתא שלי? המדינה זה האזרחים

בצלאל סמוטריץ':  שוב, למי שלא יודע כי פופוליזם זה כנראה אופנה – הכנסות המדינה מרמ"י לא נכנסות לתקציב במדינה ואי אפשר להשתמש בהן בתקציב המדינה

בצלאל סמוטריץ':  אלה הכנסות הפרטה שמקטינות את הגירעון, מורידות את יחס החוב תוצר

בצלאל סמוטריץ':  וכשהגירעון יורד ויחס חוב תוצר יורד, עלויות המימון של המדינה יורדות ותקציב המדינה מתפנה – יש בו פחות תשלומי ריבית ויותר שירותים לאזרחים ואז המדינה הרוויחה

בצלאל סמוטריץ':  אזרחי ישראל הרוויחו וממשיכים להרוויח מהמשאבים שלהם

בצלאל סמוטריץ':  וקרן העושר היא דבר נפלא שמוודא שאת רווחי משאבי הטבע שלנו לא נצרוך רק אנחנו בדור זה כשהמאגרים קיימים אלא גם הדורות הבאים ייהנו מהמשאבים הללו

בצלאל סמוטריץ':  תפסיקו להציג את זה כאילו משרד האוצר הכסף הוא של סבתא שלו ואתם מייצגים את העם

בצלאל סמוטריץ':  משרד האוצר מייצג את האינטרסים הכלכליים, התקציביים של כלכלת ישראל וממילא של אזרחי מדינת ישראל

בצלאל סמוטריץ':  אנו לא צריכים להתנצל על זה שקיבלנו כסף

בצלאל סמוטריץ':  אני מבטיח לכם שאני לא נוסע אף יום הביתה ממשרד האוצר עם כסף בכיס

בצלאל סמוטריץ':  אנו רוצים להוזיל את יוקר הדיור והמדינה תקבל פחות בשנים הקרובות, אני מקווה, מהכנסות קרקע וכו' אבל גם כשהמדינה מקבלת היא מחזירה את זה 100%, וכשעובדים נכון ומנהלים השקעות נכון בכלכלה, האזרחים מרוויחים גם 120% ו-130% ו-150%

בצלאל סמוטריץ':      מענקי איזון, נכון – חשובים וטובים, אבל מנציחים את הבעיה

בצלאל סמוטריץ':  ממשיכים את התלות של הרשויות בחסדי הממשלה

שרן השכל: אתה עושה אותו דבר

שרן השכל:  תן להם תקציבים לבנות אזורי תעשייה

מיכל שיר סגמן: זה מענקי איזון על סטרואידים

מיכל שיר סגמן:  על מה אתה מדבר?     

חיים גבתי: - - -     

צבי ידידיה סוכות: השר, למה בכלל לענות להם? הוא מתנהג כמו ראש עיר בסיציליה, באיומים

שרן השכל: צבי, קצת כבוד

שרן השכל:  באמת

שרן השכל:  די כבר

שרן השכל:  אנחנו מבינים שאתה מנסה אולי ללקק

בצלאל סמוטריץ': אנו מייצרים עכשיו מנגנון – בניגוד לנטען, אנו מייצרים כעת מנגנון פנימי בתוך השלטון המקומי שפשוט כפי שאמרתי יאזן נכון יותר באמבטיה הכוללת בין ארנונה עסקית לארנונה למגורים

בצלאל סמוטריץ':  הקרן ממש בשליטת לא משרד האוצר

בצלאל סמוטריץ':  יש שלושה נציגים שממנה שר אוצר, שלושה נציגים של השלטון המקומי שאתם בוחרים

בצלאל סמוטריץ':  יש עוד נציג שהוא איש ציבור

שרן השכל: עוד קרן פוליטית

חיים גבתי: תקרא את החוק

בצלאל סמוטריץ': כפי שאמרתי אי אפשר לעשות שום שינוי בקרן בלי הסכמה של 70% מראשי השלטון המקומי

בצלאל סמוטריץ':  הקרן הזו הקריטריונים שלה ייקבעו כעת בחוק וזה שינוי אדיר מקרן הניקיון שבה קבעו את הייעודים – לא קבעו איך ואחר כך הסתבכו, וגם לקרן הניקיון תאמינו לי שאנו כמשרד האוצר רוצים להוציא את הקרן שלשום אבל מה לעשות, יש נימבי אצל ראשי ערים

בצלאל סמוטריץ':  היינו מתים לפני שנים – אני פה יום וחצי אבל משרד האוצר ומשרדי הגנת הסביבה מה לא ניסו לקדם, ומתקני קצת לטיפול בפסולת ובפסולת בניין ויש קושי

בצלאל סמוטריץ':  אז עכשיו אנחנו עושים בדודאים אתר מאוד גדול ועוד אחד ואני מקווה שעובדים על השלישי, וחוק תשתיות לאומיות שהוא גם דגל חשוב שלנו בחוק ההסדרים הזה יאפשר לנו לקצר מאוד, בחצי, הליכי תשתית גם בתכנון, גם בביצוע בין היתר כדי שנוכל סוף סוף לממש- -      

משה גפני: למה ראשי ערים באים אלי לוועדה? למה לא באים ליעקב אשר?     

בצלאל סמוטריץ': גם שם יש התנגדות, מה אתה חושב? אנחנו צריכים 7 שנים לתכנן את הכפלת מסילת החוף כדי שאפשר יהיה להעביר רכבת נורמלית במדינת ישראל בשנת 2023 כי כל ראש עיר יש לו הדרישות שלו ומסתכל בצדק – אמרתי, ראשי ערים טובים עושים עבודה מצוינת

בצלאל סמוטריץ':  משרתים את הציבור שלהם ואף אחד לא חולק על זה

בצלאל סמוטריץ':  לשלטון המקומי ולמנהיגים בשלטון המקומי יש תפקיד מכריע

בצלאל סמוטריץ':  אנחנו לא בשני צדי המתרס, אבל בדיוק כמו שבתשתית לאומית חוצת רשויות איני יכול שנקודת המבט של כל ראש רשות - הרי אם החלטנו ללכת לרשת סדר מהיר לעיר של נתיבי תחבורה ציבורי כי זה הפתרון לגודל אז יש לי בוויצמן בכפר סבא ויש לי ברוטשילד בהרצליה ואין לי באחוזה ברעננה כי ראש העיר הלך לבחירות על זה שהתנגד וראש העיר הקודם הלך לעשות נת"צ באחוזה

בצלאל סמוטריץ':  עם כל הכבוד

בצלאל סמוטריץ':  וזה תוקע את כל הרשת, את כל מדינת ישראל

בצלאל סמוטריץ':  אני לא יודע להביא רכבת נורמלית לקריית שמונה כי ראש עיריית חיפה רבה אתנו משך שנים כי היא רוצה את הרכבת בצורה מאוד מסוימת אצלה בעיר

בצלאל סמוטריץ':  אז יש רגעים שהשלטון המקומי צריך לקחת רגע את המושכות ולהיתלות מעל לאינטרסים של כל ראש רשות והוא מרוויח והוא מפסיד וזה רוצה ככה וזה ככה

בצלאל סמוטריץ':  להסתכל שנייה על האינטרס הלאומי של מדינת ישראל, של כלל אזרחי ישראל ולעשות את הדבר הנכון, גם אם יש ראשי רשויות שלא אוהבים אותו

בצלאל סמוטריץ':      שאף אחד לא יגיד שאנו לא רוצים לעודד תעסוקה בפריפריה

בצלאל סמוטריץ':  הדבר הזה לא ימנע בכהוא זה – עדיין ארנונה עסקית תהיה הרבה יותר רווחית מארנונה למגורים

בצלאל סמוטריץ':  אנו הרי לא הופכים את המשוואה

בצלאל סמוטריץ':  אנו קצת מגשרים את הפער, קצת מגדילים את הכדאיות של בנייה למגורים

בצלאל סמוטריץ':  ואדוני היושב-ראש, כיוון שביקשת אני חוזר על מה שאמרתי – אני למשא ומתן כשבצד השני מאיימים עלי כמו מאפיה סיציליאנית שתהיה פה מלחמה וכולם ייפגעו

בצלאל סמוטריץ':  עלי לא מאיימים

בצלאל סמוטריץ':  ביבס יודע – הרי אנחנו פטרנו את הסייעות בגני הילדים, וביבס רצה לעשות עליי סיבוב ולקחת קרדיט אז יומיים לפני סגרתי את ההסכם ו- - - הכריז על שביתה כדי להגיד: אני הבאתי

בצלאל סמוטריץ':  איתי לא עובדים תחת אש

בצלאל סמוטריץ':  אני איש שיח ומי שמכיר אותי שנים יודע שאני מוכן להשקיע שעות על שעות, להקשיב, לדון, להתווכח

בצלאל סמוטריץ':  אני לא עובד תחת איומים

בצלאל סמוטריץ':  אדוני יושב-הראש, לא יהיה משא ומתן שבקצה שלו איום של מלחמת עולם

רז קינסטליך: אדוני השר, כולנו רוצים טוב למדינת ישראל

בצלאל סמוטריץ': על זה אין ויכוח

בצלאל סמוטריץ':  מעולם לא אמרתי אחרת, ואמרתי קודם שיש לכם תפקיד יוצא מן הכלל

רז קינסטליך: אני אוהב אותך

בצלאל סמוטריץ': גם אני אוהב אותך, אבל יושבים שם כל ראשי הרשויות – אגב לא כל

בצלאל סמוטריץ':  יש כ-250 רשויות

בצלאל סמוטריץ':  לא כולם יושבים פה- - -     

מיכל שיר סגמן: אז למה אתה לוקח לו כסף מהחינוך?     

בצלאל סמוטריץ': ואומר ראש השלטון המקומי ואחרי ששטח את משנתו וזה כמובן לגיטימי אומר שזה לא יעבור ועל זה תהיה מלחמה ואתם תפסידו

בצלאל סמוטריץ':  אני לא עובד ככה ומי שרוצה לעבוד ככה – תעשו מה שאתם רוצים

בצלאל סמוטריץ':  אתם רוצים להיכנס לחדר – פה בוועדה כי אני מכבד אותה מאוד

בצלאל סמוטריץ':  ואפשר גם בחדרים אחרים בצורה עניינית ומעמיקה

בצלאל סמוטריץ':  להתווכח ולראות איך מדייקים ואיך משפרים ואיך מתקנים

בצלאל סמוטריץ':  אנו הפרטנרים הכי גדולים לעניין הזה

בצלאל סמוטריץ':  משרד האוצר עושה זאת שנים ובהובלתי עוד יותר כי אני חסיד גדול של זה

בצלאל סמוטריץ':  לא תחת איומים, לא תחת אולטימטומים ולא תחת החלטה

בצלאל סמוטריץ':  זו רפורמה שתעבור כי היא נכונה ועל הפרטים תמיד יש מה לדבר

משה גפני: תודה רבה

משה גפני:  אליהו רביבו, רכז הקואליציה בוועדת הכספים

אליהו (אלי) רביבו: אדוני השר, אני מקדם בברכה את הגעתך ואת המשנה שאתה פורס

אליהו (אלי) רביבו:  אני מבקש לומר משהו מהתחושה

אליהו (אלי) רביבו:  מרגיש שיש יותר מדי דם רע שזורם

אליהו (אלי) רביבו:  יושב-ראש הוועדה וחבריי לוועדה ואני מנסים לפעול באופן יעיל

אליהו (אלי) רביבו:  לא רוצים להביא אמוציות אישיות לשולחן

אליהו (אלי) רביבו:  במהות אני יודע שחלק מאוד גדול מהרשויות ואף מהשלטון המקומי היה מסכים לתת כתף ולהיכנס תחת האלונקה הזו יחד, אם היו חלק מהתהליך

אליהו (אלי) רביבו:  אם צד אחד היה מקשיב לשני

אליהו (אלי) רביבו:  אדוני השר, אני שומע מפה הבהרה אחרת, ומשם אחרת, שמנוגדת לחלוטין

אליהו (אלי) רביבו:  במהות אדוני השר, החלטנו על פיצול כדי שבפרק הזמן הזה נוכל באמת להגיע סביב שולחן דיונים בגישה כנה ונקייה, למצוא פתרון שכולם יכולים לחיות איתו כי בימים האחרונים, ככל שאנו מבינים שזה הולך ומתקדם אני שומע הצעות אצילות מחלק מהרשויות החזקות שאומרות: אנו מוכנים למצוא קונסטלציה שכולנו נדע לחיות איתה

אליהו (אלי) רביבו:  אי אפשר להגיע ערב הצבעה ולהגיד: take it or leave it

אליהו (אלי) רביבו:  בואו נעבוד על זה יחד

חמד עמאר: הגעתם להסכמים לפיצול?     

בצלאל סמוטריץ': מש לא

בצלאל סמוטריץ':  החלק הזה צריך לעבור

אליהו (אלי) רביבו: לא, לא

אליהו (אלי) רביבו:  לא היה פיצול שרירותי

אליהו (אלי) רביבו:  הפיצול לא היה שרירותי

אליהו (אלי) רביבו:  בוא לא נעוות את המציאות

צבי ידידיה סוכות: ראש עיריית רמת גן אמר בשקט: כמו שהם התקפלו ברפורמה – יתקפלו גם כאן אם תהיה שביתה חזקה

כרמל שאמה-הכהן: זה לא מה שאמרת

כרמל שאמה-הכהן:  אל תהיה שקרן

כרמל שאמה-הכהן:  אמרתי שאם נשבות כולם- - -     

צבי ידידיה סוכות: אמרת: כמו שהם התקפלו ברפורמה – יתקפלו גם כאן

צבי ידידיה סוכות:  אמרת או לא אמרת?     

שרן השכל: מה אתה חושב שאתה עושה?     

מיכל שיר סגמן: אתה התנגדת למשא ומתן, ואזרחים לא פעם הראו לך שזה לא עובד ככה, וגם עכשיו יראו לך שזה לא עובד ככה

אליהו (אלי) רביבו: יש בחירות במדינת ישראל

אליהו (אלי) רביבו:  לא כל נושא פותרים ברחוב

שרן השכל: לקחו כסף מהחינוך והשקיעו אותו בדיור יעני, נכון?      

אליהו (אלי) רביבו: כל דבר שלא נותנים לכם, תשביתו את המדינה

אליהו (אלי) רביבו:  הבנתי

שרן השכל: תגידו, אתם בסדר? מה חשבת שיקרה כשתיגע בחינוך של האזרחים?     

כרמל שאמה-הכהן: אם העם יצא, כנראה שטעית

אליהו (אלי) רביבו: אני מבקש לא להתפרץ לדבריי, כרמל, ומצפה ממך לחזור בך

אליהו (אלי) רביבו:  אבוי לנו אם באמת זה מה שעומד מאחורי כל ההבהרות המאוד הוגנות ואצילות שלך כלפיי מחוץ לחדר הוועדה כי אתה הצעת קו אחראי, הצגת בפניי קו אחראי, תרבותי והחמאתי לך על כך מבלי להסגיר את שמך

אליהו (אלי) רביבו:  אני מצפה, שנבנה מערכת בונה אמון

אליהו (אלי) רביבו:  יש למינציה טראגית – יש לומר - בין הרשויות החזקות שברובן מייצגות את ההתנגדות לרפורמה המשפטית הצודקת

שרן השכל: די כבר

אליהו (אלי) רביבו: תעצרו בבקשה

אליהו (אלי) רביבו:  כשתהיו ברשות דיבור, אקשיב לכם

אליהו (אלי) רביבו:  לא זוכר שאפשרתי לך להיכנס לדבריי

מיכל שיר סגמן: אתה נמצא במדינה דמוקרטית

מיכל שיר סגמן:  לא ניתן לך פה להשלות

אליהו (אלי) רביבו: אני אגיד כל מה שאני מאמין ומרגיש

אליהו (אלי) רביבו:  אני לא מקבל ממך רשות דיבור

שרן השכל: מה זה?     

אליהו (אלי) רביבו: סליחה, אל תיקחו את רשות הדיון שלי למקום אחר

מיכל שיר סגמן: מה זה פה?     

אליהו (אלי) רביבו: אני לא זוכר שאפשרתי לך להיכנס לדבריי

אליהו (אלי) רביבו:  אדוני השר, אדוני היושב-ראש, אני באתי לפה לנהל דיון, לא לגרום פיצוץ

אליהו (אלי) רביבו:  תעצרו בבקשה

אליהו (אלי) רביבו:  סליחה

אליהו (אלי) רביבו:  אני מעלה פה לשיח גם דברים שאינם נעימים

אליהו (אלי) רביבו:  גם דברים שיכולים להביך את חבריי הטובים ביותר

אליהו (אלי) רביבו:  אני אומר שכעובדה – לא חושד בכשרים חלילה – יש למיניציה כלשהי, שהרשויות החזקות שהן הנפגעות ביותר, ברובן – הן אלה שרוב תושביהן והם תומכים במחאות נגד הרפורמה

אליהו (אלי) רביבו:  אפשר לבדוק את זה

אליהו (אלי) רביבו:  זה לא האישיו

שרן השכל: - - -     

מיכל שיר סגמן: יושבים פה- -      

אליהו (אלי) רביבו: אם תתקפו אותי, לא אשנה את דבריי

מיכל שיר סגמן: מה הקשר? מה הקשר?     

אליהו (אלי) רביבו: אסביר מייד

אליהו (אלי) רביבו:  כשאני שואל שאלות קשות זה לא אומר שאני נגד וזה לא אומר שאני בעד

אליהו (אלי) רביבו:  ואגב אתה לא יכול להיות משוכנע שאני בעד עדיין

אליהו (אלי) רביבו:  קיבלת את ליטרת הבשר היומית שלך

אליהו (אלי) רביבו:  יצרת את הכותרת היומית שלך

אליהו (אלי) רביבו:  תני לי עכשיו לעבוד

אליהו (אלי) רביבו:  יצרת את הכותרת היומית שלך

אליהו (אלי) רביבו:  אני לא מגיע לפה בשביל כותרת

מיכל שיר סגמן: איך אתה לא מתבייש?     

שרן השכל: אתה לא מתבייש?     

אליהו (אלי) רביבו: חוצפה

אליהו (אלי) רביבו:  הן מחפשות רק כותרות

מיכל שיר סגמן: אזרחי ישראל יעצרו את הרפורמה בדיוק כמו את זה

מיכל שיר סגמן:  דקה וחצי בשלטון – רק הרס וחורבן

אליהו (אלי) רביבו: לגופו של עניין, אדוני השר, חבריי, חוסר האמון מגיע- - -     

מיכל שיר סגמן: ועכשיו גם ראשי הרשויות של הליכוד

אליהו (אלי) רביבו: חבריי, אני משוכנע שחוץ מכמה קשקשנים פוליטיים שמגיעים לפה לייצר את הכותרת היומית שלהם, רובנו באים לפה לעבוד ולהשיג הישגים

אליהו (אלי) רביבו:  גם מהשלטון המקומי וגם הפקידות הבכירה באוצר וגם שר האוצר

אליהו (אלי) רביבו:  לגופו של ענין, ככל שאנו מגיעים באמת כולנו בידיים נקיות, בלב פתוח ונפש חפצה למצוא נוסחה אמיתית, אמיצה שכל צד יצטרך להקריב משהו, אני מבקש שנתכנס

אליהו (אלי) רביבו:  שר האוצר וצוותו הבכיר ויושב-ראש הוועדה ויושב-ראש השלטון המקומי, ואין מה לעשות – הוא מייצג את הרשויות המקומיות

אליהו (אלי) רביבו:  אפשר לא לאהוב ברמה האישית

אליהו (אלי) רביבו:  זו לא שאלה

אליהו (אלי) רביבו:  אנו לא יוצאים לחוף הים

אליהו (אלי) רביבו:  באים לפה לעבוד ולהשיג הישגים לטובת כלל אזרחי מדינת ישראל

אליהו (אלי) רביבו:  ניכנס לדר, נגדיר שפרט לכניסת שבת ויציאתה אנו עובדים מסביב לשעון ללא הגבלה

חמד עמאר: יש ל"ג בעומר

אליהו (אלי) רביבו: אני מסכים לוותר על ל"ג בעומר

אליהו (אלי) רביבו:  הסכים להקריב את זה – רבי שמעון יסלח לי

אליהו (אלי) רביבו:  אני מבקש להעביר- - -     

חיים גבתי: היושב-ראש פעם קודמת פיצל את סעיפי הקרן והשאיר את הסעיפים הנוספים

חיים גבתי:  מה שהחזירו זה את מה שפיצלו - לא את הסעיפים שהיו בחוק ההסדרים

חיים גבתי:  זה מה שהחזירו פה

אליהו (אלי) רביבו: מה שאני מבקש לסיכומו של עניין והנה אני אומר עמדתי ומה תהיה הצבעתי, בלי נדר - אני מציע שנתכנס לאותם דיונים כדי למצוא פתרון שכל הצדדים יידעו לחיות איתו וכל צד יקריב את שלו

קריאה: השר הלך

אליהו (אלי) רביבו: אנשי צוותו פה, זה בסדר

אליהו (אלי) רביבו:  אני בדרך כלל עובד עם האנשים שלו ולא איתו

אליהו (אלי) רביבו:  חיים, אנחנו צריכים להתייחס בדיונים האלה כאילו שאנו לא ערב הצבעה, וצריכים להתייחס לזה כאילו זה כבר פוצל

אליהו (אלי) רביבו:  אני מתחייב בפניכם שבלי נדר כתוצאה מההתרשמות שלי מהנכונות של מי מהצדדים להגיע באמת להסכמה ולא ליצור פיצוץ לשם פיצוץ, שם תהיה התמיכה שלי

אליהו (אלי) רביבו:  אם אתרשם שנציגות האוצר מגיעה באופן אטום ולא מגיעה ברצון להידבר וולא מוכנה להקריב מצדה – אצביע נגדה ולא משנה מה תפקידי ואת מי אני מייצג

אליהו (אלי) רביבו:  אם אתרשם חלילה שהשלטון המקומי ונציגיו מגיעים כדי ליצור כאוס וחלילה לא להגיע להבנה ולא מוכנים להקריב, לא אצביע נגדם, לא משנה עד כמה אתם חברים וקרובים שלי

אליהו (אלי) רביבו:  תודה רבה

משה גפני: תודה רבה

משה גפני:  מרים

משה גפני:  הייתה בקשה של חבר הכנסת טיבי שאיני יכול לסרב לה כמובן

משה גפני:  בבקשה

משה גפני:  אבל בקצרה בבקשה, כי הבנו את זה כבר בישיבה הקודמת

מרים פיירברג איכר: אני חושבת שהוזמנו היום לישיבה עם השר – לא בשביל שהשר ישמיע את עמדתו, כי את עמדתו אנו מכירים

מרים פיירברג איכר:  חשבתי שאנו מגיעים לכאן כדי שיקשיבו לנו, ושהשר ישמע מה יש לי לומר ולצערי זה לא קורה

מרים פיירברג איכר:  עם אנשי המקצוע – עם צחי וכו' אני יכולה לדבר לאו דווקא במסגרת הזו

מרים פיירברג איכר:  אני חושבת שלא הוגן מה שקרה כאן – שהשר דיבר, חברי כנסת כאן התפרצו, זו היתה צריכה להיות הבמה שלנו

מרים פיירברג איכר:  לכנסת יש הרבה הזדמנויות – לנו לא

מרים פיירברג איכר:  זה לא נכון

מרים פיירברג איכר:  לכן גם קשה לי להתייחס

מרים פיירברג איכר:      השר זרק אמירה שהמדינה עושה את המוטל עליה, מממנת בתי ספר, גני ילדים, בתי כנסת, מבני ציבור

מרים פיירברג איכר:  הערת ביניים – השר סמוטריץ דיבר על כל מה שהמדינה עושה

מרים פיירברג איכר:  כפי שאמרתי פעם שעברה, הייתי ראש מינהל חינוך

מרים פיירברג איכר:  המדינה קיצצה בסלמי

מרים פיירברג איכר:  לא נותנת מבני ציבור, לא בתי כנסת, לא מקוואות

מרים פיירברג איכר:  אישרו לי בית כנסת אחד 25 שנה וגם זה מבנה טרומי

מרים פיירברג איכר:  גם בתי ספר אנחנו היום 35% מהעלות של בתי ספר אנו בונים, גני ילדים לפעמים גם 40% אנו בונים, לא בונים אולמות ספורט – רק באמצעות מפעל הפיס, שזה כסף של הציבור – עם כל הכבוד, לא של האוצר, לא מתקני ספורט, לא מבני ציבור, לא היכל תרבות וגם לא מבני עירייה

מרים פיירברג איכר:  יש פה שני נושאים: אחד, חשוב, שעל סדר-היום – עידוד מגורים, בניית מגורים

מרים פיירברג איכר:  זה לגיטימי

מרים פיירברג איכר:  יש הרבה דרכים כדי לעודד מגורים

מרים פיירברג איכר:  כאמור אם ייקחו 5%, ודיברתי גם עם ראש המינהל, ואני לא חושבת שיש התנגדות שם

מרים פיירברג איכר:  ייקחו 5% ממה שקיבלו על הקרקעות, באותן ערים עשירות כביכול, הם יוכלו לפתור את הבעיה הזו בלי לפגוע בנו

מרים פיירברג איכר:  אם רוצים צדק חלוקתי, צדק חלוקתי יש לעשות בצורה שונה לחלוטין

מרים פיירברג איכר:  צריך להיות צוות מקצועי, זה לא שליפה, לא עושים משהו גורף

מרים פיירברג איכר:  נמצאים פה אנשי כלכלה

מרים פיירברג איכר:  יגיד לך צחי – יש רשויות מקומית ש-55% ו-60% מההכנסות שלהם באים ממקורות שאינם מגורים – זה או ממשלה, נמלים, תחנת כוח, כל מיני מנופים כלכליים שהמדינה מממנת וחלק זה – המסחר והתעשייה

מרים פיירברג איכר:  יש ערים כאלה ויש ערים שזה הרבה פחות

מרים פיירברג איכר:  זה מצביע על עוצמת הקופה הציבורית

מרים פיירברג איכר:  אם המצב הוא כמו בנתניה, ש-40% מגיע מהמסחר, ו-60% מגיע מהמגורים, המצב הוא של קופת העירייה בכי רע, ולא קשור איזה חתך סוציו אקונומי אתה נמצא

מרים פיירברג איכר:  המצב קטסטרופלי

מרים פיירברג איכר:  60% הכנסה ממגורים ו-405 ממקורות אחרים זאת בעיה

מרים פיירברג איכר:  אחת

מרים פיירברג איכר:  לכן אתה לא יכול לקחת עיר כזו ולהשוות אותה עם ערים אחרות שההכנסה בסדר גודל הפוך, אפילו אשדוד

מרים פיירברג איכר:  הפוך מאתנו

מרים פיירברג איכר:      אנחנו שונים

מרים פיירברג איכר:  אתם מנסים לסכסך בתוך השלטון המקומי וזה לא הוגן

מרים פיירברג איכר:  אנחנו בילד אין במצב אחר

מרים פיירברג איכר:  נטליה קלטה עלייה, קרוב ל-20,000 מהקהילה של יוצאי אתיופיה שאמנם זה שנות ה-90' אבל עד היום מתקשים לתפקד ונזקקים

מרים פיירברג איכר:  זו לא עלייה שהגיעה מארצות הברית

מרים פיירברג איכר:  זו עלייה שיש לה צרכים ושבצדק מגיע לה לקבל

מרים פיירברג איכר:  מה אתם עושים - היה  לנו הסכם גג

מרים פיירברג איכר:  אתם מפרים אותו

מרים פיירברג איכר:  הוא היה X מגורים ו-Y תעשייה ומסחר

מרים פיירברג איכר:  בינתיים מימשו את המגורים

מרים פיירברג איכר:  לא מימשו עדיין את התעשייה והמסחר

מרים פיירברג איכר:  זה כדי לאזן את התוספת של המגורים שבהסכם הגג

מרים פיירברג איכר:  זה דבר חדש

מרים פיירברג איכר:  כשתיקחו את הכספים מהכסף הזה, אתם מפרים את הסכמי הגג

מרים פיירברג איכר:      אני רוצה להסביר דבר נוסף

מרים פיירברג איכר:  הממשלה יכולה ליצור גירעון

מרים פיירברג איכר:  רשות מקומית לא יכולה לעשות זאת

מרים פיירברג איכר:  לכן, אם יורידו לנו מהמסחר והתעשייה, המשמעות היא שנטיל על התושבים מיסים נוספים, מיסי עירייה נוספים למגורים

מרים פיירברג איכר:  אני חושבת שמי שיבחן ויראה מה קורה בנתניה יבין שאי אפשר להטיל מיסים נוספים על התושבים כי המיסים גבוהים בעיקר כשבפריפריה שגוזלת מאתנו את האוכלוסייה החזקה, את כל המשאבים, בתל מונד וילה משלמת פחות מאשר דירה של 4 חדרים ליד התחנה המרכזית

מרים פיירברג איכר:  לכן יש שונות, לא עושים זאת בצורת שלוף, לא עושים צדק חלוקתי בלי לבדוק לגופו של עניין וגם כשלוקחים, יש לקחת את כל המשתנים

מרים פיירברג איכר:  אני לא תל אביב, לא רמת גן

מרים פיירברג איכר:  עם כל הכבוד, המטרו לא מגיע אליי

מרים פיירברג איכר:  אז הוא מדבר איתי על המצוקים? הם בבעלות המדינה, הים בבעלות המדינה, שהמדינה צריכה לטפל בהם, לא אני

מרים פיירברג איכר:  ובנוסף, הם לא עושים לי שום טובה בזה שמחייבים אותי לא לגבות כסף מהמתרחצים

מרים פיירברג איכר:  עם כל הכבוד, אף אחד לא עושה לנו שום טובה

מרים פיירברג איכר:      בנוסף, יש לנו גם פריפריה חברתית, מה שנקרא

מרים פיירברג איכר:  יש לי שכונות בעיר שהחתך הסוציו אקונומי שלהם הם 2 ו-3 שהם בסדרי גודל של ישובים שלמים בפריפריה

מרים פיירברג איכר:  עם כל הכבוד

מרים פיירברג איכר:  אנו יכולים לשבת פה ולנתח ולראות את השונות ברשויות המקומיות, וברגע שהגזירה הזו תינתן, המשמעות היא לייקר

מרים פיירברג איכר:  אני מבינה שהאוצר לא לוקח לכיס

מרים פיירברג איכר:  גם אנחנו לא הולכים עם זה הביתה

מרים פיירברג איכר:  אני דואגת לאזרחים שלי

מרים פיירברג איכר:  האזרחים שלי לא מסוגלים לשלם יותר מיסים

מרים פיירברג איכר:      לגבי ההערה האחרונה שכלל לא קשורה לנושא, של הרפורמה המשפטית, אני האחרונה פה שלא נפגעה באופן אישי ממה שצריך לתקן במערכת המשפט

מרים פיירברג איכר:  עם כל הכבוד, כולם יודעים בדיוק מה

מרים פיירברג איכר:  יש לי מה לומר לו

משה גפני: תודה רבה

משה גפני:  אני רוצה לתת לאוצר

משה גפני:  החוק פוצל לשניים

משה גפני:  חלקו הוא מפוצל, וחלקו לא מפוצל

משה גפני:  אני מבקש באיזשהו שלב שמשרד האוצר יסביר לנו מה מפוצל ומה לא

משה פסל: היושב-ראש, מה שסוכם שיפוצל בסוף לא פוצל

משה גפני: אתה חדש

משה גפני:  היות שאני חרדי, אני לא יודע בדיוק מה עשו אבל הם יעזרו לי

משה גפני:  אתה לא צריך לעזור לי

משה גפני:  אתה לא מכיר כנראה את השפה של האוצר

משה גפני: בבקשה

אליהו דלל: העלה חבר הכנסת אלי רביבו הצעה כלשהי, ואני חושב שהיא נכונה

אליהו דלל:  אני מתנגד לחוק הזה עם הפיצול, בלי הפיצול

אליהו דלל:  אמרתי זאת בצורה ברורה

אליהו דלל:  יש חוסר אמון גדול ולא משנה בין איזו ממשלה לבין הרשויות

אליהו דלל:  היו לא מעט קרנות ולא מעט ועדות שדבר מהן לא יצא לפועל כפי שצריך

אליהו דלל:  השלטון המקומי הוא הזרוע הביצועית של המדינה, והשלטון המרכזי רוצה לגדוע את הזרוע היחידה שיש לו, וזה חבל

אליהו דלל:      בנוסף, החוק הזה אני כן קורא לו חוק להלאמת הארנונה

אליהו דלל:  הוא רוצה לגרום גם להפרד ומשול בין רשויות

אליהו דלל:  הוא פוגע ברשויות יעילות

אליהו דלל:  לא מתייחס להמשך שייתכן שהרשויות הללו ייפגעו ולא יהיה מי שיממן אותם

אליהו דלל:      בנוסף, הממשלה מתחלקת באחריות בנושא הדיור לצערי, ואם רוצים לתגבר את הפריפריה, צריך להעביר לשם מגורים ותעשייה ותעסוקה

אליהו דלל:  דבר נוסף – היום 50% ממחיר הדיור זה עלות שהמדינה משיתה, וזה אצלה ביד

משה גפני: תודה רבה

משה גפני:  אחמד טיבי

אחמד טיבי: תודה רבה

אחמד טיבי:  האמת, לפני הישיבה פניתי למודר יונס, יושב-ראש הוועד הארצי, והוא ענה לי שכמעט החוק הזה לא נוגע לערבים, והגישה היא ביקורתית לחוק הזה

אחמד טיבי:  ראשי הרשויות המקומיות הערביות מאמינים שצמצום פערים בהכנסות הוא ערך חשוב

אחמד טיבי:  יחד עם זאת, הקרן המוצעת על ידי משרד האוצר אינה יעילה מספיק ולא עונה על הצורך בצמצום הפערים בין הרשויות החזקות והחלשות

אחמד טיבי:  את התקציב התוספתי שמציע האוצר שרוצה להשקיע, היה עדיף שיצרף אותו לקופת הקרן לצמצום פערים ומענקי איזון, ולהפסיק עם הנצחת הפערים הקיימת בנוסחאות

אחמד טיבי:  החוק הזה מנציח את הפערים ואת זה אנו צריכים לתקוף בוועדה כפי שעשינו תמיד

אחמד טיבי:  מבדיקה שערכנו עולה שהרשויות הערביות מוציאות 4,000 היתרי בנייה בלבד, כל הרשויות, בשנה

אחמד טיבי:  יוצא אפוא שהשיפוי המוצע- - -     

קריאה: זה רק עם היתרי בנייה או הכול?     

אחמד טיבי: הכול

אחמד טיבי:  מגיע עד 8 מיליון שקל בלבד

אחמד טיבי:  פיצ'פקעס

אחמד טיבי:  זה כלום

אחמד טיבי:  מה זה 8 מיליון שקל? מדובר בסכום פעוט לעומת הפערים הקיימים

אחמד טיבי:  מוצע כי משרד האוצר ישתמש בתקציב התוספתי אותו הוא מייעד לקרן הארנונה ויוסיף אותו לקרן לצמצום פערים

אחמד טיבי:  רק בשנים האחרונות החלו ברשויות המקומיות הערביות בקידום אזורי תעשייה – יש פה ראש מועצת כפר קאסם שיש לו אזור תעשייה משגשג ועושה עבודה טובה משך שנים

אחמד טיבי:  הוא יספר לכם על הסבל שלו ועל הישוב שלו - בתקצוב אזורי תעשייה משך שנים

אחמד טיבי:  במחקר שפורסם לאחרונה נבדקו 280 החלטות של הוועדות הגיאוגרפיות הקבועות

אחמד טיבי:  המחקר הראה שאת מרבית ההחלטות על שינוי גבול זכו לקבל רשויות יהודיות בפריפריה

אחמד טיבי:  רשויות ערביות אינן זוכות לחלוקת הכנסת או לשינוי גבולות כפי שהן מבקשות

אחמד טיבי:  לשם המחשה, המועצה המקומית להבים – 98% מתושביה יהודים, ומבחינה סוציו אקונומית הם משתייכים לאשכול 9, דרשה וביקשה בשנת 2020 את מלוא דרישתה לקבל 4,636 דונם שהגדילו את השטח ב-72%

אחמד טיבי:  לעומתה רשויות מקומיות שממוקמות בפריפריה אבל הן קטנות מבחינת מספרי תושבים או בעלות רוב תושבים ערבי, קיבלו אחוז מאוד קטן מהדרישות

אחמד טיבי:  מועצה מקומית זמר קיבלה 5% שהם 108 דונם מתוך 2,317 דונם שדרשה - דבר שהגדיל את שטחה באחוז אחד

אחמד טיבי:  הגדיל

אחמד טיבי:  על כן ככל שמשרד האוצר מעוניין בצמצום פערים אמיתי, עליו להשקיע יותר

אחמד טיבי:      אני מתפלא על חברי הכנסת שבישיבה הקודמת התנגדו לחוק, ובזו התגמשו מול האוצר

אחמד טיבי:  אני מקווה שהוועדה תעמוד על שלה ועל דברים שהשמיע ובצדק יושב-ראש השלטון המקומי בשם כל ראשי המקומיות

אחמד טיבי:  תודה רבה

ינון אזולאי: תודה

ינון אזולאי:  חברת הכנסת אימאן

אימאן ח'טיב יאסין: בהמשך לדברים שאמר ח"כ ד"ר אחמד, המצב מאוד עגום בחברה הערבית, ואני רוצה להתייחס באותו קו, לדברים שהשר אמר, וחבל שלא נמצא כאן כדי לשמוע את התגובה שלנו לדברים שהציג פה

אימאן ח'טיב יאסין:  הוא פונה לראשי הרשויות לשנות את התכנון שלהם, ולעשות שינוי בתמהיל בין המגורים לתעשייה ותעסוקה

אימאן ח'טיב יאסין:  ואני רוצה להגיד, ושזה יגיע גם לשולחן השר – נאמר כבר כמה היתרים ניתנים בכל החברה הערבית

אימאן ח'טיב יאסין:  אין לנו אפשרות לעשות שינוי

אימאן ח'טיב יאסין:  אנחנו בחסך

אימאן ח'טיב יאסין:  אנחנו צריכים יותר היתרים ולא מקבלים

אימאן ח'טיב יאסין:  מדברים כאילו האפשרות והפריבילגיה לבחור בין מגורים לתעשייה ותעסוקה שזה עשרות שנים, אנו מבקשים אזורי תעשייה ותעסוקה ולא מקבלים בכלל

אימאן ח'טיב יאסין:  לצערי הרב, הייתי רוצה לשמוע ממנו שהוא מדבר על הפריפריה החברתית והגיאוגרפית ולו דוגמה אחת לישוב ערבי, בכל הדוגמאות שהוא נתן לא הזכיר אף ישוב ערבי

אימאן ח'טיב יאסין:      עוד שאלה – מדובר פה בהשקעה בתשתיות כדי לשנות ולהנגיש

אימאן ח'טיב יאסין:  אני רוצה לדעת גם מאנשי האוצר שיושבים פה ומכירים ויודעים, מה ההשקעה שלהם בנושא תשתיות בחברה הערבית חוץ מהחדשות הרעות שאנו מקבלים ערבים לבקרים לגבי קיצוץ בתוכניות שכבר אושרו בשנה שעברה? ויש הרבה דוגמאות לכך

אימאן ח'טיב יאסין:       עוד משפט אחד לגבי ההכנסות של הרשויות ממגורים או מאזורי תעסוקה

אימאן ח'טיב יאסין:  כמובן, הרוב המוחץ של הרשויות הערביות, ההכנסות שלו כמעט 90% ממגורים ובוא לא נשכח, שהרוב המוחץ של הרשויות הערביות אם לא כולן-  כמעט אין לנו רשות אחת שנמצאת מעל 4 בסוציו אקונומי אז גם בכלל מהמגורים אנחנו נמצאים בבעיה, אז על מה אנחנו מדברים כאן? יכול להיות שלא יהיה יותר פגיעה בפועל ממה שקיים אבל זה פגיעה מובנית מוסדית שמתמשכת ומקבעת את המצב של החברה הערבית

אימאן ח'טיב יאסין:  לכן אם כבר רוצים להוביל שינוי, שהוא יהיה אמיתי

אימאן ח'טיב יאסין:      מושג אחד אני יכול להסכים איתו שנאמר פה - צדק חלוקתי

אימאן ח'טיב יאסין:  זה מה שדרוש וזה מה שיש לעשות

ינון אזולאי: תודה רבה

ינון אזולאי:  חברת הכנסת שרן השכל

שרן השכל: תודה רבה

שרן השכל:  קודם כל, ממש עצוב לי ששר האוצר לא נמצא פה כדי להקשיב כי נראה לי שישיבה זו הייתה כדי שישמע יותר מאשר ידבר

שרן השכל:  הגיעו לפה אנשי רשויות מכל הארץ

שרן השכל:  גם מהפריפריה וגם רשויות עם קושי, למה - כי הפתרון הזה הוא עוד פתרון מלאכותי שלא יעבוד ורק יחמיר את הבעיה במקום לטפל בה באמת

שרן השכל:      אנחנו מבינים, הפתרון כאן אינו באמת פתרון לדיור כי יש פה מגוון הצעות לפתרונות לעניין הדיור שאינכם לוקחים אותן

שרן השכל:  אגב נאמר – מס רכישה, תנו 50% ממס הרכיסה של כל דירה חדשה לראשי רשויות

שרן השכל:  כולם פה בונים לכם בקצב מטורף

שרן השכל:  הנה פתרנו לכם את בעיית הבנייה וזה רק קצה המזלג של לא מעט פתרונות, איך לעודד בנייה למגורים, אבל מה הפתרון האמיתי – ואמר את זה שר האוצר – אני אומרת ומקווה שתעבירו את זה לבצלאל – אני מאוד מצטערת לראות מה שקרה לו

שרן השכל:  כנראה זה משהו באווירה של הממשלה הזאת

שרן השכל:  מדברים ימין ומבצעים שמאל

שרן השכל:  קל לו מאוד לדבר שוק חופשי ברמה שוטפת

שרן השכל:  אבל מה שהוא עושה פה זה לא סוציאליסטי אלא קומוניסטי והוא אמר את זה

שרן השכל:  צדק חלוקתי, נכון? קודם כל הצדק החלוקתי הזה הוא הדבר ההפוך למה שצריך לעשות

שרן השכל:  למה זה לא סוציאליסטי אלא קומוניסטי – כי אתם מעודדים פה רשיות נחלשות להמשיך לעשות את זה

שרן השכל:  לא לדאוג לעצמאות הכלכלית שלהם אלא להמשיך להיות תלויים במדינה ולהמשיך להיות תלויים ממשאבים אחרים במקום לעודד אותם לפתח אזורי תעשייה ולדאוג להם לעצמאות כלכלית

שרן השכל:  הוא בעצמו אומר שהוא לא הולך לפתרון הנכון אלא לפתרון קוסמטי כי הפתרון הנכון הוא לטפל קודם כל בארנונה

שרן השכל:  להוזיל אותה, להעלות אותה

שרן השכל:  אגב לבטל את ההנחות האדירות לארנונה, מצב ירושלים להלן

שרן השכל:  אבל לא נוגעים בפתרונות הנכונים, הלא קוסמטיים, אלא הולכים לעוד פתרון קוסמטי כזה שרק יחמיר את הבעיה עוד יותר

שרן השכל:      ולמה זה פתרון קומוניסטי – כי בקומוניזם- - -     

ינון אזולאי: רק תתכנסי לסיום כדי שידברו גם אחרים

שרן השכל: גם אחרים דיברו רבות

שרן השכל:  אני יודעת שלא נוח לשמוע את הדברים האלה אבל זו האמת

ינון אזולאי: כנראה את לא נמצאת פה מספיק בוועדת כספים

ינון אזולאי:  אני מדבר מה אני רוצה

ינון אזולאי:  מה שלא נוח לאחרים גם מדבר

שרן השכל: אני נמצאת פה מבוקר ועד לילה, ועם כל הכבוד אתם סותמים לנו את הפה פעם אחר פעם ולא מאפשרים לנו לדבר

שרן השכל:  אנחנו פה מהבוקר עד הלילה

שרן השכל:  אתם מאפשרים לכולם כאן מהקואליציה להתפרץ חוץ מלנו

שרן השכל:  בוא

שרן השכל:  עוד 30 שניות עם מראה לפנים נראה לי שתצליח לשרוד את זה

שרן השכל:      
     למה זה קומוניסטי, הסיבה השנייה – כי בסוף בקומוניזם דואגים למקורים שלכם

שרן השכל:  וגם פה שר האוצר דאג להוציא את יהודה ושומרון מהחוק הזה

שרן השכל:  העוזרים של בצלאל יעבירו לו את זה

שרן השכל:  קל לו לדבר כאילו הוא איש שוק חופשי